Nazarboyev hokimiyatining xotimasi qanday? 
Qozoq suhbatdoshlarga ko’ra, Nazarboyev Karimovning tashqi siyosatiga havas, shu bilan birga hasad qilib kelgan, xususan Rossiyaga nisbatan masofa saqlashiga. 
Bugunga kelib uning kuyovlari va boshqa qarindoshlari ishdan chetlatildi. Qizlarining, jumladan o’zining taqdiri ham mavhum. Mamlakatda Nursulton Nazarboyevga qo’yilgan haykallar qulatilmoqda, buzilmoqda, xotirasi o’chirilmoqda. Poytaxt Nursultonga avvalgi nomi Ostonani qaytarish uchun harakatlar boshlangan. Ayni paytda turli tasdiqlanmagan xabarlar avjga chiqmoqda, Nazarboyevning og’ir kasal ekan, hatto uning vafot etgani xususida shov-shuvlar bor. Yana bir tasdiqlangan ma'lumotga ko’ra, Nazarboyev Birlashgan Arab Amirligida; Qozog’istonni 3-yanvar kuni tark etgan. Qozog’iston hukumati bu ma’lumotlarga nisbatan biror munosabat bildirmayapti. Bu esa ko’plarga O'zbekistonda Islom Karimov o’limi bilan bog’liq voqealarni eslatmoqda. Karimov salomatligi, o’limiga doir ma’lumot ham bir necha kun davomida jamoatchilikka ochiqlanmagan edi. Karimov va Nazarboyev 1989-yildan boshlab o'z republikalarida hokimiyatni boshqargan. 2019-yilda lavozimni rasman o’z ixtiyori bilan topshirgan Nazarboyev bugunga kelib, xalq noroziligi ortidan hokimiyatdan mutlaq chetlatilmoqda. Nazarboyev Karimovni so’ngi intervularidan birida eslab, uni murakkab xarakterli va yumshoq ko’ngilli shaxs sifatida xotirlagan edi. Biroq, deydi tanqidchilar, Karimovni yumshoq ko’nigilli arbob sifatida baholash, ayniqsa uning diktaturasi nazar tutilsa, haqiqatdan yiroq ko’rinadi. Buning ustiga O’zbekistonda ham, Qozog’istonda ham namoyishlar har doim kuch bilan bostirib kelingani inobatga olinsa. Bundan qat’i nazar, Markaziy Osiyodagi bugungi vaziyat ko'p jihatdan shu ikki lider olib borgan siyosat mahsuli. Ular boshqaruvi asoratlari hali uzoq davr o'z ta'sirini ko'rsatadi, deydi "Amerika Ovozi" bilan gaplashgan sharhlovchilar. Qozoq suhbatdoshlarga ko’ra, Nazarboyev ayniqsa Karimovning tashqi siyosatdagi pozitsiyasiga havas, shu bilan birga hasad qilib kelgan, xususan uning Rossiyaga nisbatan masofa saqlashiga, O’zbekistonga mustaqil siyosat yuritish imkoniyatini taqdim eta olganiga. Biroq Qozog’istonning bugungi rivojlanishida Nazarboyevning o’rni muhimligini ta’kidlovchi fikrlar ham bor. Malik Mansur Toshkent Davlat Universitetini (hozirda O'zbekiston Milliy Universiteti) bitirgan. Professional jurnalist. Bu sohada 1990-yilardan beri ishlab keladi. O'zbekistonda qator nashrlarda faoliyat yuritgan. "Amerika Ovozi bilan 2002-yildan buyon hamkorlik qilib keladi. Vatandagi siyosat, iqtisod va ijtimoiy hayotni yoritadi.